b"\n_START_ARTICLE_\nLligament\n_START_SECTION_\nLligaments articulars\n_START_PARAGRAPH_\nS\xc3\xb3n els que uneixen als ossos entre si, en les articulacions._NEWLINE_El lligament es compon de teixit connectiu fibr\xc3\xb3s, d'una naturalesa similar a la dels tendons. Aquest teixit es troba estructurat en un grup de petites entitats denominades fascicles, els quals conformen les fibres b\xc3\xa0siques. Al seu torn, en aquesta estructura hi ha fibres ondulades que contribueixen de forma significativa a la seva resposta no lineal a un esfor\xc3\xa7 aplicat de tensi\xc3\xb3; tanmateix, encara no \xc3\xa9s clar en quina forma i quantitat \xc3\xa9s la relaci\xc3\xb3 funci\xc3\xb3-estructura que exerceix un paper en el comportament d'un lligament._NEWLINE_La funci\xc3\xb3 dels lligaments \xc3\xa9s la uni\xc3\xb3 i estabilitzaci\xc3\xb3 d'estructures anat\xc3\xb2miques, i es troben entre els ossos i cart\xc3\xadlags de l'organisme, especialment en aquells que formen part de les articulacions. A difer\xc3\xa8ncia dels tendons, que connecten els m\xc3\xbasculs amb els ossos, els lligaments interconnecten ossos adjacents entre si, i tenen per tant un rol molt significatiu en el sistema musculoesquel\xc3\xa8tic. _NEWLINE_En una articulaci\xc3\xb3, els lligaments permeten i faciliten el moviment dins les direccions anat\xc3\xb2miques naturals, mentre que restringeixen aquells moviments que s\xc3\xb3n anat\xc3\xb2micament anormals, impedint lesions o protrusions que podrien sorgir per aquest tipus de moviment. El lligament es pot trencar amb un sobreesfor\xc3\xa7 intens com, per exemple, en una caiguda o un colp molt fort."